BRENTA 4 TREEDS TRAP ENKEL OPLOOPBAAR | Van den Anker - Katwijk
BRENTA 4 TREEDS TRAP ENKEL OPLOOPBAAR
Art nr. 143000704
1 9999999 0,000 € 303,00
lengte (vloeroppervlakte) 1100 mm
aantal (treden/sporten) 1 x 4 st
stahoogte 0-0,9 mtr
werkhoogte 0-2,9 mtr
breedte (vloeroppervlakte) 490 mm
max. stahoogte 900 mm Kersie op verjaardagkoek wink vir Ritchie | Netwerk24
Deur Marizanne Kok 20 Februarie 2020 07:43
J.C. Ritchie is die voorloper op die Sonskynreeks se geldlys op die vooraand van die seisoen se laaste toernooi. Foto: Gallo Images
Ritchie, wat Maandag sy 26ste verjaardag vier, gaan dié toernooi (die laaste van die Sonskynreeks se huidige seisoen) as die voorloper op die geldlys binne.
In 18 Sonskynreeks-toernooie dié seisoen het Ritchie altesaam R2,146 miljoen verdien – ’n raps minder as R135 000 meer as die R2,01 miljoen waarmee die tweede geplaaste Danie van Tonder se bankrekening gestu is.
Van Tonder kan wel steeds die geldkroon wegraap voor Ritchie se neus, mits hy Sondag by die Serengeti-gholfbaan oos van Johannesburg in die top-2 eindig en Ritchie ’n teleurstellende week het.
As Van Tonder die Toerkampioenskap wen, moet Ritchie derde eindig om die geldtitel te wen. Sou Van Tonder tweede eindig, moet hy hoop Ritchie eindig tiende of swakker.
Ritchie het die afgelope seisoen twee keer gewen en nog vier top-5-uitslae behaal. Die laaste daarvan was Sondag by die Dimension Data-Pro-Am-toernooi, waarin hy vyfde was.
Danie van Tonder het reeds twee keer tweede op die Sonskynreeks se geldlys geëindig. Foto: Gallo Images
Daar is vyf Sonskyntoer-titels agter sy naam. Hy sal vir die derde opeenvolgende jaar in die top-10 op die geldlys eindig, ná ’n negende plek verlede jaar en derde plek die jaar tevore.
Van Tonder (28), ’n driemalige Sonskynreeks-wenner, het verlede jaar en in 2014 tweede op die geldlys geëindig en sal vanselfsprekend sy oogtande gee om uiteindelik vanjaar die kruin te bereik.
Benewens die prestige daarvan, swaai die geldtitel ook die deur oop na die Britse Ope, die Nedbank-uitdaagtoernooi by Sun City en die Alfred Dunhill-linkstoernooi in Skotland.
Ritchie en Van Tonder is die enigste spelers wat as vanjaar se geldwenner gekroon kan word, aangesien Jaco Ahlers (derde op die lys met R1,9 miljoen) vandeesweek in die laaste ronde van die Asiese reeks se kwalifiseringstoernooi speel.
Die ander twee spelers in die top-5, George Coetzee (R1,685 miljoen) en Thriston Lawrence (R1,264 miljoen), is te ver agter Ritchie om groot te droom.
Christiaan Bezuidenhout, wie se sege in die Dimension Data Pro-Am-toernooi Sondag hom tot sesde op die geldlys laat klim het, is nie by Serengeti nie aangesien hy vandeesweek in die Mexiko-kampioenskap, ’n toernooi in die geldryke WGC-reeks, speel.